Skötuselurinn var heldur ófrýnilegur eins og sjá má . Ágústa Bjarney Kjartansdóttir , 8 ára , fór niður á bryggju í Grundarfirði í liðinni viku til þess að veiða á stöng . Henni brá heldur betur í brún er hún hugðist draga inn færið þar sem heldur ófrýnilegur fiskur hafði bitið á . Var þar um að ræða stærðarinnar skötusel en afar óalgengt mun vera að þeir veiðist við bryggjuna . Anna Júnía Kjartansdóttir , 14 ára , tók myndina af skötuselnum en Anna hefur mikinn áhuga á ljósmyndun og hyggst mennta sig í þeim fræðum þegar fram líða stundir .